Akanya fela! Moshe o ne a bona kgodiso e e neng e ka bonwa fela ke motho yo o tswang mo lelapeng la segosi la Egepeto. Maemo ao a ne a tla dira gore a tshele botshelo jwa manobonobo, mme le fa go ntse jalo o ne a gana dikhumo tseo tsotlhe. O ne a se ka a leba go nna mo lelapeng la ga Faro wa mogateledi go le botlhokwa go feta go rata Jehofa le tshiamiso. Go itse le go tlhatlhanya ka ditsholofetso tse Modimo a di solofeditseng borraagwemogologolwane e bong Aberahame, Isake le Jakobe go ne ga dira gore Moshe a itlhophele go amogelwa ke Modimo. Mme ka ntlha ya seo Jehofa o ne a kgona go dirisa Moshe gore a fitlhelele maikaelelo a Gagwe a botlhokwatlhokwa. 13. Ke eng fa go ikotla ka dithuto tsa boammaaruri tse di boteng go le botlhokwa gore re tswelele re itumetse?